ANC doen stappe teen LP wat joernalis dreig | Maroela Media
ANC doen stappe teen LP wat joernalis dreig
Die ANC- parlementêre koukus het aangekondig hy gaan dissiplinêre stappe doen teen die ANC-LP wat ŉ joernalis van die Sunday World gevloek en gedreig het.
Maroela Media het vroeër berig die ANC-LP Boy Mamabolo het die joernalis Ngwako Malatji tydens ŉ telefoonoproep gevloek en gedreig om hom te skiet. Die gesprek is opgeneem. Malatji het intussen ŉ klag van intimidasie teen Mamabolo aanhangig gemaak.
“Ons verwerp die beweerde onvanpaste gedrag van die betrokke LP. As ŉ lid van die parlement is Mamabolo deur sy ampseed daartoe verbind om Suid-Afrikaanse burgers te dien, te verteenwoordig, te respekteer en te beskerm,” sê Nomfanelo Kota, koukuswoordvoerder, in ŉ verklaring.
“Die ANC-koukus streef ter alle tye daarna om ŉ hoflike verhouding met lede van die media te handhaaf en respekteer die waardes wat in die Grondwet vervat word, insluitend die reg op vryheid van spraak en vryheid van die pers.”
Kota sê Malatji is reeds ingelig oor die dissiplinêre proses. “Die saak is vandag (Saterdag) na die koukus se dissiplinêre komitee verwys en die ANC-koukus sal die uitkoms van die dissiplinêre proses ter gelegener tyd bekendmaak.”
Tientalle skape teruggekry ná skietery
My musiek onderwyseres in Std 8 daar in die ou Rhodesie, het my met ‘n liniaal oor die vingers geslaan toe ek eendag in haar klas hard op lag. Ou Boy, om met ‘n liniaal oor die vingers geslaan te word is lekker seer, maar hou maar die hand uit….and take your punishmet like a man oh Boy! Weet jy watter ANC minister gaan die slaan werk doen? Miskien moet jy iemand uit die opposisie kies….ou Floyd Shivambu van die EFF miskien? Met al daai MacDonald burgers en Coca Colas wat hy sluk, sal daar vet krag agter daai houe… Lees meer »
Nie 1 van hulle doen dit nie! Hoop dit word baie ernstig op geneem, maar ek hou nie asem op nie…
“Mamabolo deur sy ampseed daartoe verbind om Suid-Afrikaanse burgers te dien, te verteenwoordig, te respekteer en te beskerm,”
Die meeste van die reels vervat in die grondwet wat die ANC daarstel vir hul lede eer of handhaaf baie min indien enige van hulle .
Die Boy gaan niks oorkom nie.
En natuurlik hou anc by sy beloftes, ek het meer respek vir die slyk onderin ‘n dam as vir anc.